हँसिया हथौडा
हँसिया-हथौडा ( युनिकोड : "☭")  प्रतीक हो जसको अर्थ सर्वहारा एकता - किसान र मजदुर-वर्ग बीचको एकतालाई जनाउँछ। यसलाई पहिलो पटक रुसी क्रान्तिको दौरान स्वीकार गरिएको थियो, हथौडाले कामदारहरूको र हँसियाले किसानहरूको प्रतिनिधित्व गर्छ। 

पहिलो विश्वयुद्ध (जुन रसिया १९१७ मा युद्धबाट फिर्ता भएको थियो) र रूसी गृहयुद्ध पछि हँसिया-हथौडा सोवियत सङ्घ भित्रको श्रम र अन्तर्राष्ट्रिय सर्वहारा एकताको प्रतीकको रूपमा धेरै प्रयोग भयो। यसलाई विश्वभरिका धेरै कम्युनिष्ट आन्दोलनहरूले,केहि स्थानीय भिन्नताका साथ लिएका थिए। आज, सोभियत संघको विघटन पछि पनि हँसिया-हथौडा रूस र अन्य पूर्व सङ्घीय गणतन्त्रहरूमा सामान्य रहेको छ तर केही अन्य पूर्व कम्युनिष्ट मुलुकहरूमा र साम्यवादलाई कानूनले प्रतिबन्धित गरेको देशहरूमा, यसको प्रदर्शन निषेध गरिएको छ। भियतनाम र चीन जस्ता समाजवादी देशहरूमा पनि हँसिया-हथौडा सामान्य छ।

इतिहास

मजदुर प्रतीकवाद 
कृषि तथा मजदुरको साधन र र उपकरणहरू लामो समयदेखि सर्वहारा संघर्षको लागि प्रतीकको रूपमा प्रयोग गरिएको छ। 

हँसिया र हथौडाको संयोजनले किसान र निर्माण श्रमिकहरूको संयोजनको प्रतीक हो। सोभियत सङ्घले यसको राजनीतिक इन्स्ट्रुमेलाइजेसन गर्नु भन्दा पहिले यसको प्रयोगको एउटा उदाहरण १८९५ देखि चिलीको मुद्रामा प्रसारण भएको पाइन्छ।

स्थापना 
१९१७ मा, भ्लादिमीर लेनिन र एनाटोली लुनाचार्स्कीले सोभियत प्रतीकको निर्माण गर्न प्रतिस्पर्धा आयोजना गरे। विजेता डिजाईन हँसिया-हथौडा सूर्यको किरणमा ग्लोबको शीर्ष भागमा हथौडा र हँसिया जसको चारैतिर अन्नको मालाले घेरिएको थियो र पाँच-पोइन्ट तारा मुनि छ भाषाहरूमा ( रूसी, यूक्रेनी, बेलारूसी, जर्जियन, अर्मेनियाई र अजरबैजानी ) , " विश्वका सर्वहारावर्गहरू, एक हौँ " भन्ने शिलालेख भएको डिजाइन बिजेता भयो। यसले मूल रूपमा तरवार थियो, तर लेनिनले हिंसात्मक अर्थ मन नपराउनाले कडा आपत्ति जनाए ।  विजेता डिजाइनर येगेगेनी इवानोविच कमजोलकिन (१८८५-१९५७) थिए।

अर्थ

हालको प्रयोग

उत्तर-सोभियत राज्यहरू

कम्युनिष्ट पार्टीहरू

भिन्नताहरु

कला

कानूनी स्थिति 
पूर्वी ब्लकका कयौं देशहरूमा, हँसिया हथौडालाई "सर्वसत्तावादी र अपराधिक विचारधारा"को प्रतीकको रूपमा परिभाषित गर्ने कानुन छ र हँसिया-हथौडा र रातो तारा जस्ता कम्युनिस्ट प्रतिकहरूको सार्वजनिक प्रदर्शनलाई अपराध मानिन्छ। जर्जिया , हङ्गेरी, लात्भिया, लिथुआनिया, मोल्दोभा (२०१२ अक्टोबर १-२०१३ जुन ४) र युक्रेन  ले हँसिया-हथौडा सहितका कम्युनिष्ट प्रतीकहरू प्रतिबन्ध गरेका छन्। इस्टोनियाले पनि यस्तै किसिमको कानुन ल्याएको थियो, तर प्रारम्भिक चरणमा नै फेल भयो ।

उपयोग

युनिकोड 
युनिकोडमा, "हँसिया हथौडा" प्रतीक U + 262D (☭) हो। यो विविध प्रतीकहरू (2600-26FF) कोड ब्लकको अंश हो। प्रणालीहरूमा जहाँ कम्पोज कि उपलब्ध छ, यो [Compose]+CCCP रूपमा लेख्न सकिन्छ। यो १९९३ मा युनिकोड १.१ मा थपिएको थियो ।

यो पनि हेर्नुहोस्

सन्दर्भ 

साम्यवादको प्रतीकहरू